और इस तरह एक ग़ज़ल का सिलसिला, और पूरा हुआ... यार, सुना है अंबर ने सिर फोड़ लिया दीवारों से, आख़िर तुमने क्या कह डाला, सूरज, चांद, सितारों से. लफ़्ज़ों की लच्छेबाज़ी पर हमको कब विश्वास रहा, लेकिन आप कहां समझे थे, दिल की बात इशारों से. मन में पीड़ा, आंख में आंसू, कभी-कभी ज़ख़्मों के फूल, ऐसे तोहफ़े ख़ूब मिले हैं, अवसरवादी यारों से. दुनियादारी की कुछ रस्में, धड़क रही हैं रिश्तों में, लेकिन वो जो अपनापन था, रूठ गया परिवारों से. दो-इक दिन नाराज़ रहेंगे, बाबूजी की फ़ितरत है, चांद कहां टेढ़ा रहता है, सालों-साल सितारों से. आपकी दुआओं का शुक्रिया.